Document ID: 32011R1005
Publication Date: 2011-10-11

Title and Content:
IZVEDBENA UREDBA KOMISIJE (EU) št. 1005/2011
z dne 11. oktobra 2011
o koeficientu dodeljevanja za zahtevke za dovoljenja za izvoz sira v Združene države Amerike za leto 2012 v okviru nekaterih kvot GATT
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
ob upoštevanju Uredbe Komisije (ES) št. 1187/2009 z dne 27. novembra 2009 o posebnih podrobnih pravilih za uporabo Uredbe Sveta (ES) št. 1234/2007 glede izvoznih dovoljenj in izvoznih nadomestil za mleko in mlečne izdelke (2) ter zlasti prvega pododstavka člena 23(1) in prvega pododstavka člena 23(3) Uredbe,
ob upoštevanju naslednjega:
(1)
Z Izvedbeno uredbo Komisije (EU) št. 789/2011 (3) se je začel izvajati postopek za dodelitev dovoljenj za izvoz sira v Združene države Amerike v letu 2012 v okviru nekaterih kvot GATT iz člena 21 Uredbe (ES) št. 1187/2009.
(2)
Količine so v zahtevkih za izvozna dovoljenja pri nekaterih skupinah proizvodov in kvotah presegle količine, razpoložljive za kvotno leto 2012. Zato je treba določiti koeficiente dodeljevanja.
(3)
Kadar se pri skupinah proizvodov in kvotah, za katere so bili vloženi zahtevki, razpoložljive količine ne izčrpajo, se lahko vlagateljem dodeli preostale količine v sorazmerju z zaprošenimi količinami. Dodatne količine se dodeli, če zadevni nosilci dejavnosti pristojni organ obvestijo o prejetih količinah in če položijo ustrezno varščino.
(4)
Ob upoštevanju roka za začetek izvajanja postopka dodeljevanja teh koeficientov, predvidenega v členu 4 Uredbe (EU) št. 789/2011, je treba to uredbo začeti uporabljati čim prej -
SPREJELA NASLEDNJO UREDBO:
Člen 1
Zahtevki za izvozna dovoljenja, ki se vložijo v skladu z Izvedbeno uredbo (EU) št. 789/2011 za skupine proizvodov in kvote, navedene v stolpcu 3 Priloge k tej uredbi pod opombami 16-Tokyo, 16-, 17-, 18-, 20- in 21-Uruguay ter 22-Tokyo, se sprejmejo, pri čemer je treba upoštevati koeficiente dodeljevanja, navedene v stolpcu 5 te priloge.
Člen 2
Zahtevki za izvozna dovoljenja, ki se vložijo v skladu z Izvedbeno uredbo (EU) št. 789/2011 za skupine proizvodov in kvote, navedene v stolpcu 3 Priloge k tej uredbi pod opombo 22-, 25-Uruguay in 25-Tokyo, se sprejmejo za zaprošene količine.
Izvozna dovoljenja se lahko izdajo za dodatne količine, dodeljene v skladu s koeficientom dodeljevanja, navedenim v stolpcu 6 Priloge, če nosilec dejavnosti privoli v enem tednu od objave te uredbe in položi varščino.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 11. oktobra 2011

Classification:
Level 1 Topics: 100147
100157
100161
Level 2 Topics: 100283
100192
100282
100193
100255
100279
100194
Level 3 Topics: 2519
2079
2119
3185
2106
6205
2763
614
3156
7207
1615
2200
All Topics: 1102
1136
161
1642
3190
888